Anette Sagen

Anette Sagen (født 1985) er en norsk tidligere skihopper. Hun er en av verdens mest meritterte kvinnelige skihoppere, og har blant annet vunnet kvinnenes kontinentalcup fem ganger og hoppuka for kvinner fire ganger. I det første VM-rennet for kvinner i 2009 tok hun bronsemedalje. Hun har også vunnet en rekke norske mesterskap.

Hun har av enkelte grupper blitt fremstilt som en kvinneforkjemper. Dette kom særlig til uttrykk etter hun og flere andre jenter ble nektet å være prøvehoppere i Vikersund i 2004.

Anette Sagen representerer Helfjell UL i Vefsn kommune i Nordland.

 Sportslige prestasjoner 
 Hoppuka 
Anette Sagen deltok første gang i Hoppuka for kvinner i 2000, og ble da nummer 10 sammenlagt. Hun fikk samme plassering i 2001, før hun i 2002 ble nummer 2. Hun vant hoppuka for første gang i 2003, og vant igjen året etter. I 2005 ble hun bare nummer 19 sammenlagt, etter at det norske landslaget prioriterte NM normalbakke foran det andre av de fire individuelle rennene i hoppuka.NTB: Sagen vant NM, leder fortsatt FIS-cupen (12. februar 2005, arkivert hos Retriever Norge) Hun ble nummer 3 i det første hoppukerennet og vant de to siste.

Hun vant hoppuka igjen i 2006. I 2007 lå hun på andreplass etter de tre første individuelle rennene, men landslaget prioriterte NM stor bakke, og hun gikk glipp av det siste rennet og falt ned til 20. plass sammenlagt. NM-rennet i Holmenkollen ble for øvrig avlyst på grunn av tåke og vind.NTB: Prioriterte NM framfor hoppuka (17. februar 2007, arkivert hos Retriever Norge)

Anette Sagen vant hoppuka for fjerde gang i 2008. Etter at hoppuka ble avlyst i 2009, ble hun nummer 2 sammenlagt i 2010.

 Kontinentalcupen 
Kontinentalcupen for kvinner startet opp sommeren 2004. Anette Sagen vant de fire første kontinentalcupsesongene, og vant i den perioden 34 enkeltrenn. Fra og med sommeren 2008 ble det arrangert separat sommer- og vinter-kontinentalcup. Sagen vant vintercupen 2008/09 og ble nummer 3 i 2009/10.

Det norske landslaget har i noe mindre grad satset på sommerrennene. Anette Sagen ble nummer 4 i sommercupen 2008, 11 i 2009 og 34 i 2010.

Til sammen har hun vunnet 42 renn i kontinentalcupen, inkludert rennseiere i hoppuka, som inngår i kontinentalcupen. Hun har vært på pallen i 86 renn. (Pr. oktober 2010.)

 VM 
Anette Sagen tok bronsemedalje i det første offisielle senior-VM for kvinner, etter Lindsey Van (USA) og Ulrike Gräßler (Tyskland). VM-rennet gikk i normalbakken i Liberec i Tsjekkia. Under VM på ski 2011 i Holmenkollen kom hun på 22. plass i normalbakke. Daniela Iraschko vant dette rennet, foran Elena Runggaldier og Coline Mattel.

 NM 
Siden NM for kvinner ble innført i 2003 har Anette Sagen vunnet 12 mesterskap og tatt én sølvmedalje på snø. I NM på plast (kvinneklasse innført fra 2002) har hun 3 norgesmesterskap og 3 sølvmedaljer. (Pr. oktober 2010.)

 Skiflygingsrekord 
Med 174,5 meter har Anette Sagen sammen med Helena Olsson Smeby det tredje lengste skihoppet som er gjort av en kvinne. Bare østerrikske Daniela Iraschko har hoppet lengre. Sagen og Smebys hopp er de lengste som er gjort av kvinner i Norge. Sagen gjorde sitt rekordhopp i Vikersundbakken 6. mars 2004.NRK: Fløy til ny rekord (6. mars 2004, oppdatert 22. mars 2004, besøkt 17. oktober 2010) Svenske Helena Olsson, som senere giftet seg med en nordmann og ble norsk statsborger, hoppet like langt dagen etter.VG: Svenske stjal showet fra Sagen (7. mars 2004, besøkt 17. oktober 2010) 13. mars 2009 falt Anette Sagen på et hopp på 177 meter i Vikersundbakken.Adresseavisen: Sagen til sykehus etter fall i Vikersund  (13. mars 2009, besøkt 17. oktober 2010)

 Oversikt meritter 
 Bronse, VM (normalbakke) 2009
 Vinner av kontinentalcupen for kvinner 2004/05, 2005/06, 2006/07, 2007/08, 2008/09 (vinter). Tredjeplass 2009/10 (vinter).
 Vinner av Hoppuka for kvinner 2003, 2004, 2006, 2008. Andreplass 2002, 2010.
 42 seiere i enkeltrenn i kontinentalcupen, 86 ganger på pallen. (Pr. oktober 2010.)
 12 NM-seiere på snø, 1 sølv, 3 NM-seiere på plast, 3 sølv. (Pr. oktober 2010.)
 Verdens tredje lengste skihopp gjort av en kvinne, 174,5 meter

 Rennseire 
 Kontinentalcupen vinter 2004-2011 
 Nr. Dato Sted Bakkestørrelse 1.    Planica  HS100 2.    Toblach  HS74 3.    Oberaudorf  HS89 4.    Rastbüchl (Breitenberg)  HS82 5.    Saalfelden  HS95 6.    Vikersund  HS100 7.    Vikersund  HS100 8.    Oslo  HS128 9.    Ljubno  HS95 10.    Toblach  HS74 11.    Baiersbronn  HS90 12.    Saalfelden  HS95 13.    Rastbüchl (Breitenberg)  HS82 14.    Toblach  HS74 15.    Toblach  HS74 16.    Rastbüchl (Breitenberg)  HS82 17.    Sapporo  HS100 18.    Heddal (Notodden)  HS100 19.    Heddal (Notodden)  HS100 20.    Toblach  HS74 21.    Rastbüchl (Breitenberg)  HS82 22.    Schönwald  HS93 23.    Zaō  HS100 24.    Zaō  HS100 25.    Ljubno  HS95 26.    Zaō  HS100 27.    Zaō  HS100 28.    Sapporo  HS100 29.    Rovaniemi  HS100

 Verdenscupen 
 Nr. Dato Sted Bakkestørrelse 1.    Schonach  HS106

 Strid og kontroverser 
Offisiell jenteklasse i hopp under junior-VM ble først innført i 2006. Under junior-VM i Stryn i 2004 vant Anette Sagen jenteklassen, men fikk verken medalje eller nasjonalsangen spilt, fordi jenteklassen ikke hadde offisiell status.Dagbladet: Sagen ble nektet «Ja, vi elsker» (8. februar 2004, besøkt 17. oktober 2010)

Foran mennenes kontinentalcuprenn i skiflyging i Vikersund i 2004 fikk de beste kvinnelige hopperne tilbud om å være prøvehoppere. Lederen i FIS' hoppkomité, Torbjørn Yggeseth, nektet imidlertid kvinnene å hoppe, fordi han mente det ville være for farlig for dem.VG: - Ødelgger for jentene hvis de får hoppe (9. februar 2004, besøkt 17. oktober 2010) Etter mye diskusjon fikk til slutt fire jenter hoppe, deriblant Anette Sagen og Helena Olsson, som satte nasjonale rekorder. (Se over.) Saken vakte stor oppsikt i mediene og Sagen ble av enkelte grupper fremstilt som et forbilde for feminismen.http://www.dagbladet.no/sport/2004/02/13/390802.html

Foran mennenes verdenscuprenn i skiflyging i Vikersund i mars 2009 ble det igjen strid, da rennjuryen stoppet et uttakingsrenn for prøvehoppere til verdenscuprennet, der også flere kvinnelige hoppere skulle delta, blant dem Anette Sagen.VG: Jentene ble nektet å hoppe i Vikersund (12. mars 2009, besøkt 17. oktober 2010) Da uttakingsrennet ble gjennomført dagen etter, fikk imidlertid både de kvinnelige og de mannlige hopperne være med.Aftenposten: Jentene får hoppe (13. mars 2009, besøkt 17. oktober 2010)

Skihopping for kvinner sto ikke på programmet under OL i Vancouver i 2010. Anette Sagen var blant 15 kvinnelige skihoppere som gikk til sak mot organisasjonskomitéen for OL, med krav om at det enten måtte arrangeres OL-hopprenn både for kvinner og menn, eller at også mennenes renn måtte avlyses dersom det ikke ble arrangert renn for kvinner.Vancouver Sun: Female ski jumpers get their days in court  (21. april 2009, besøkt 17. oktober 2010)Kravet mot organisasjonskomiteen for OL i Vancouver Kravet ble avvist av både Høyesterett i provinsen Britisk Columbia og av Canadas Høyesterett.

 Åpningen av Holmenkollbakken 
Etter en kampanje der publikum kunne sende inn forslag til kandidaterOslo kommune: Hvem skal hoppe først i den nye Holmenkollbakken? (4. februar 2010, besøkt 17. oktober 2010), plukket Oslo kommune ut Anette Sagen til å foreta åpningshoppet i den nyombygde Holmenkollbakken 3. mars 2010.Oslo kommune, byrådet: Anette Sagen hopper først i Holmenkollen (1. mars 2010, besøkt 17. oktober 2010) Dagen før den offisielle åpningen testhoppet imidlertid Bjørn Einar Romøren og elleve andre hoppere i bakken.NRK: Romøren hoppet først i nye Kollen (3. mars 2010, besøkt 17. oktober 2010) Saken skapte mye engasjement blant publikum, men Anette Sagen gjorde det offisielle åpningshoppet som planlagt 3. mars.NRK: - En helt nydelig hoppbakke (3. mars 2010, besøkt 17. oktober 2010) Landslagsledelsen reagerte med å utelate Romøren fra de to neste verdenscuprennene, mens Norges Skiforbund ila styreleder i Kollenhopp Roar Gaustad og rennleder i Holmenkollbakken Torgeir Nordby en irettesettelse.Norges Skiforbund: Om førstehoppet i nye Holmenkollen - Vedtak i skistyret 16. mars  (besøkt 17. oktober 2010)

 Priser og filmrolle 
Anette Sagen hadde i 2007 en liten rolle i Bent Hamers spillefilm O' Horten. Hun spilte den skihoppende moren til filmens hovedrollefigur Odd Horten.VG: Sagen hopper i det (26. desember 2007, besøkt 17. oktober 2010)

Hun ble i 2008 tildelt Damenes skiklubbs pris Årets Ski. Prisen ble utdelt av dronning Sonja.Aftenposten: Skihopperen Sonja (28. februar 2008, besøkt 17. oktober 2010)

I 2009 ble hun tildelt prisen Årets Trollkjerring under Trolldagene på Tynset.VG: - Anette Sagen er ei trollkjerring (27. juni 2009, besøkt 17. oktober 2010)

Anette Sagen ble i 2010 tildelt arbeidstakerorganisasjonen YS' likestillingspris.YS: YS' likestillingspris 2010 tildelt Anette Sagen  (15. oktober 2010, besøkt 17. oktober 2010)

I 2015 ble hun tildelt Holmenkollmedaljen som første kvinnelige skihopper.Bardal og Sagen ble hedret i Holmenkollen . aftenbladet.no (15. mars 2015)

Sagen er utøverambassadør for den humanitære organisasjonen Right To Play.

 Se også 
 Kvinner i skihopping
 Liste over norske mestere i skihopping

 Referanser 

 Eksterne lenker 



  Ski-Club Schönwald: Ergebnislisten (blant annet resultater for kvinnenes hoppuke)

Kategori:Norske skihoppere
Kategori:Deltakere under Ski-VM 2009
Kategori:Deltakere under Ski-VM 2011
Kategori:Deltakere under Ski-VM 2013
Kategori:Personer fra Vefsn kommune
Kategori:Mesternes Mester-deltakere
Kategori:Norgesmestere i skihopp
Kategori:Vinnere av Holmenkollmedaljen